Source: http://aura.cloudnc.fi/fi-FI/Toimielimet/Kunnanvaltuusto/Kokous_3092019/Pauli_Ilmari_Routamaan_rahaston_stipendi(2350)
Timestamp: 2020-02-17 21:15:20+00:00

Document:
Pauli Ilmari Routamaan rahaston stipendien jakaminen vuonna 2019 | Aura
Pauli Ilmari Routamaan rahaston stipendien jakaminen vuonna 2019
Kunnanvaltuusto, kokous 30.9.2019
§ 34 Pauli Ilmari Routamaan rahaston stipendien jakaminen vuonna 2019
AurDno-2018-254
Kunnanvaltuuston 1.7.1996 hyväksymien Pauli Ilmari Routamaan rahaston sääntöjen mukaan rahaston stipendit ovat olleet kunnan ilmoitustaululla sekä kunnan www-sivuilla julkaistulla ilmoituksella yleisesti haettavana 13.9.2019 klo 15.00 mennessä. Hakuilmoituksessa on maininta siitä, että määräajan jälkeen saapuneita hakemuksia ei oteta huomioon.
Määräaikana kunnanhallitukselle on jätetty 2 stipendihakemusta.
Rahaston sääntöjen 3 §:n mukaan rahaston pääoman vuotuinen korko voidaan jakaa stipendeinä Auran kunnassa kotipaikan omaaville oppilaille, jotka opiskelevat puutarha-, maanviljely-, karjanhoito- tai ravintotalousalan koulu-, opisto- tai korkeakoulutasoisessa oppilaitoksessa ja jotka ovat suorittaneet hyväksyttävästi koulutukselle tai vuosikurssille asetetut opintotavoitteet. Myös edellä mainituissa oppilaitoksissa opiskelevat aikuisopiskelijat, jotka ovat oikeutettuja ns. aikuisopintorahaan, voivat saada stipendin.
Sääntöjen 4 §:n mukaan kunnanhallitus tekee kunnanvaltuustolle esityksen jaettavan stipendin suuruudesta. Henkilökohtaisen stipendin suuruutta määriteltäessä otetaan huomioon hakijan opintojen kesto. Mikäli kertynyt vuotuinen korko tai osa siitä jää jakamatta, lisätään tämä rahaston pääomaan.
Rahaston hoidosta ja stipendien jaosta aiheutuneet kulut kunnalla on oikeus periä rahaston vuotuisesta korosta.
Stipendirahaston säännöissä edellytetään, että hakijoiden kotipaikka on Aura. Kaikki hakijat ovat auralaisia ja opiskelevat stipendiin oikeuttavissa oppilaitoksissa.
Hakijoiden tiedot ovat esityslistan oheismateriaalina.
Kunnanhallitus esittää kunnanvaltuustolle, että kunnanvaltuusto myöntää rahastosta vuonna 2019 seuraavat stipendit:
Anni Honkanen 150 €
Ville Kipinoinen 150 €
Anni Honkanen, Ville Kipinoinen, Kirsi Kulmala
§ 29 Pöytäkirjantarkastajien valinta
§ 30 Osavuosikatsaus 1.1. - 30.6.2019
§ 31 Luottamushenkilön irtisanoutuminen luottamustoimistaan paikkakunnalta muuton vuoksi / Kulmala
§ 32 Luottamushenkilön irtisanoutuminen luottamustoimistaan paikkakunnalta muuton vuoksi / Kähkönen
§ 33 Uuden valtuutetun kutsuminen valtuustoon

References: § 34

§ 29

§ 30

§ 31

§ 32

§ 33